《与李南宫话旧》
清代·王祖昌

昔日游山兴有余，桃源共访列仙居。倚松李白愁偏起，看竹王猷乐未疏。

一别真成蝴蝶梦，三年不见鲤鱼书。今朝精舍还相晤，再往当乘月上初。

作者简介：山东新城人，字子文，号秋水。乾隆诸生。读书处有秋水亭。性刚介，尚信义。纵览名山大川，尤好与当世豪俊交游。工诗。有《秋水亭集》。卒年五十一。